Ունենալով վերոնշյալ տեխնոլոգիաների ամուր հիմքը՝ որոշեցինք ստեղծել մեր սեփական հավելվածը: Դեռ այն ժամանակ մենք հասկացանք, որ սմարթֆոնները հեղափոխություն են անելու ոլորտում, փոխվելու է նույնիսկ ավանդական զանգ կատարելը, և աստիճանաբար ՏՏ ոլորտի այս միտումը տարավ նրան, որ այժմ ամենաթանկ գնահատվող ընկերությունները հենց հաղորդակցային ծրագրեր մշակող ընկերություններն են: Վերջերս անցկացված մարքեթինգային հետազոտությունը ցույց է տվել, որ ամեն օր աշխարհում 3 մլն մարդ բեռնում է բջջային մեսենջեր, և այս միտումը պահպանվելու է դեռ 2 տարի: